Diari Oficial de la Generalitat Valenciana


Sumari del DOGV 5947, del 04-02-2009 (2009/790)

Text resumit de vuit resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats Fundació Francesc Ferrer Pastor de la Comunitat Valenciana, Fundació Vicente Bernat Camañes i Augustina Doménech Julve de la Comunitat Valenciana, Fundació de la Comunitat Valenciana Lucania, Fundació d'Ètica i Economia de la Comunitat Valenciana, Fundació Solidària entre Pobles de la Comunitat Valenciana, Fundació Itene de la Comunitat Valenciana, Fundació per al Foment de la Investigació Sanitària i Biomèdica de la Comunitat Valenciana i Fundació de la Comunitat Valenciana per a la Cooperació amb Benín Mercedes González.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/790


Data del document
:   19-01-2009

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * registre de documents
    * fundació

Text resumit de vuit resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats Fundació Francesc Ferrer Pastor de la Comunitat Valenciana, Fundació Vicente Bernat Camañes i Augustina Doménech Julve de la Comunitat Valenciana, Fundació de la Comunitat Valenciana Lucania, Fundació d'Ètica i Economia de la Comunitat Valenciana, Fundació Solidària entre Pobles de la Comunitat Valenciana, Fundació Itene de la Comunitat Valenciana, Fundació per al Foment de la Investigació Sanitària i Biomèdica de la Comunitat Valenciana i Fundació de la Comunitat Valenciana per a la Cooperació amb Benín Mercedes González. [2009/790]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat «donar publicitat a l'existència i a les activitats de les fundacions», s'indica el següent:  
Primer. Per la Resolució de 2 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Francesc Ferrer Pastor de la Comunitat Valenciana, amb el número 497 V i classificar-la de caràcter de promoció i defensa de la llengua valenciana i cultural. El seu domicili radicarà a Paiporta, carrer de les Arts Gràfiques, 58.  
La fundació té per objecte promoure i difondre l'ús del valencià, així com incentivar la creativitat artística i imaginativa dels valencians i valencianes fent especial esment a les classes més desafavorides, discapacitats, immigrants, dones i xiquets.   
La fundació té per objecte la difusió i normalització del valencià en tots els àmbits d'ús i cultura, així com la defensa dels drets lingüístics i de la unitat de la llengua catalana i, com a mitjà per a obtenir-ho, la promoció del seu ús, la realització d'estudis, informes i investigacions encaminades a incrementar-ne el coneixement i la seua utilització i, en general, la promoció i l'agermanament i col·laboració amb les llengües i cultures del món. Així com fomentar el record i l'estima per la figura del seu model Francesc Jacint Ferrer i Pastor, i tot el que des del seu inestimable mestratge puga servir de referent als mestres de la nostra societat valenciana.   
La fundació pot, en l'exercici de la seua activitat, realitzar experiències concretes; celebrar actes, cursos, congressos i seminaris; organitzar concursos literaris i d'expressió plàstica així com conferències; crear centres docents i d'investigació; concedir premis i beques; editar publicacions en qualsevol suport, inclòs l'electrònic; concertar acords i intercanvis amb universitats, institucions, i centres de qualsevol nacionalitat; celebrar colònies d'estiu, viatges, excursions, i qualsevol altra activitat lúdica, trobades, teatre, cinematografia, expressió artística i, de manera genèrica, dur a terme totes aquelles actuacions de possible eficàcia que siguen tendents a aconseguir els seus fins. Els que interessen a la societat civil, com poden ser, entre d'altres, la defensa dels drets humans, d'assistència social i d'inclusió social, cívics, educatius, culturals, artístics i musicals, científics, esportius, sanitaris, laborals, de cooperació per al desenvolupament, de promoció de l'acció social, de defensa del medi ambient i la sostenibilitat, de foment de l'economia social, de promoció o atenció de persones amb risc d'exclusió per raons físiques, socials o culturals, de foment de la tolerància, de desenvolupament de la societat de la informació o de la investigació científica i desenvolupament tecnològic, de promoció del voluntariat, o de qualssevulla d'anàloga naturalesa i els de conservació i restauració del patrimoni històric i cultural valencià, sempre que complisquen les exigències de la legislació vigent.   
Correspon al Patronat de la fundació determinar la manera en què s'hauran de complir les finalitats enumerades en aquest article.   
El desenvolupament de l'objecte de la fundació s'efectuarà a través d'alguna de les formes d'actuació següent, les quals no s'enumeren amb propòsit exhaustiu sinó amb caràcter merament enunciatiu:   
Per la fundació directament, en instal·lacions pròpies o alienes.   
Creant o cooperant en la creació d'altres entitats de naturalesa associativa, fundacional o societària.   
Participant o col·laborant en el desenvolupament de les activitats d'altres entitats, organismes, institucions o persones de qualsevol classe, físiques o jurídiques, que d'alguna manera puguen servir als fins perseguits per la fundació.   
La fundació, ateses les circumstàncies de cada moment, tindrà plena llibertat en la projecció de la seua actuació cap a qualsevol de les finalitats expressades anteriorment, segons els objectius concrets que, a judici del seu Patronat, resulten prioritaris.   
Els objectius són:   
Estimular la participació ciutadana en la vida pública, bé actuant com a via, mecanisme o instrument de la participació esmentada, o bé implantant i desenvolupant aquests mecanismes.   
Representar i defendre davant l'administració autonòmica valenciana els interessos tant dels seus membres com de la ciutadania en general.   
Promoure el desenvolupament d'actuacions de caràcter cívic o social adreçades a millorar la qualitat de vida de la ciutadania.   
Seran potencials beneficiaris de la fundació totes aquelles persones, físiques i jurídiques, interessades en l'acompliment dels fins fundacionals. La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, tot reunint les condicions expressades anteriorment, estime el Patronat que en són legítims creditors, d'acord amb les bases, normes o regles que establisca a aquest efecte.   
Ningú no podrà al·legar, davant la fundació, dret preferent a gaudir dels seus beneficis, ni a imposar-ne l'atribució a persona o entitat determinada.  
Segon. Per la Resolució de 2 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Vicente Bernat Camañes i Augustina Doménech Julve de la Comunitat Valenciana, amb el número 92 C i classificar-la de caràcter educatiu. El seu domicili radicarà a Vinaròs, IES Leopoldo Querol, carrer de Gil d'Atrocillo, s/n.  
La fundació té com a objecte l'assignació i distribució de beques per a estudis a favor d'estudiants d'ambdós sexes, veïns de Vinaròs.   
Seran beneficiaris de la fundació els estudiants d'ambdós sexes veïns de Vinaròs.   
El Patronat facilitarà informació suficient dels fins i activitats de la fundació, perquè aquests siguen coneguts pels beneficiaris i la resta de les persones interessades.   
La fundació atorgarà, amb criteris d'imparcialitat, no discriminació i objectivitat, els seus beneficis a les persones o entitats que, complint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Tercer. Per la Resolució de 8 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de la Comunitat Valenciana Lucania, amb el número 181A i classificar-la de caràcter cultural i assistencial. El seu domicili radicarà a Tàrbena, paratge de les Mallades, polígon 7, parcel·la 268.  
L'objecte de la fundació és:   
Treballar en la consecució d'una Església Catòlica valenciana, particularment perquè no li falte, com a Església Catòlica, el signe pentecostal que comporta l'ús de la llengua pròpia, i defensar-la, restaurar-la i perfeccionar-la, seguint el passat gloriós de la història cultural religiosa del poble valencià, que va unir la fe amb la llengua de la terra.   
En un espai envoltat de muntanyes, a la vila de Tàrbena, entre les partides de Coll de sa Creu i es Rafalet, amb el bellíssim nom que denominen en el món clàssic Lucania, lloc de boscos sagrats, construirem un santuari a la Mare de Déu, fent memòria de la repoblació mallorquina de les terres de la Marina i de les altres de la Safor i del Comtat.   
Tot inspirat en l'exemple de Ramon Muntaner en la seua Crònica, la fundació tractarà de ser mata de jonc, ben lligada, entre tots els membres del regne de València, que creara el rei En Jaume i, entre tots, tenim una mateixa llengua i, en els fets més essencials, una mateixa cultura; per això servirà de base a tota activitat per a fer realitat la unitat del nostre poble.   
Correspon al Patronat de la fundació determinar la manera en què s'hauran de complir els fins enumerats en aquest article, que es podran desenvolupar en els corresponents reglaments interns. Les prestacions de la fundació s'atorgaran de forma no lucrativa.   
El desenvolupament objecte de la fundació s'efectuarà a través d'alguna de les formes següents d'actuació:   
Centre cultural, per a l'estudi de la llengua valenciana, per a defensar-la, restaurar-la i perfeccionar-la, seguint el passat gloriós de la història cultural del Poble Valencià.   
La creació d'una residència d'ancians, amb alguns edificis, ja siguen per a ancians no assistits com per a ancians assistits.   
Un hostatgeria per a tots els familiars i visitants que vulguen romandre al costat dels seus familiars o amics per uns dies o temporades, i com a centre cultural dels cursos, jornades, simposis o seminaris.   
Un centre d'acollida per a persones sense recursos, on puguen romandre fins que la seua situació personal quede resolta i queden integrats socialment.   
La construcció d'un edifici per al personal assistencial de tota l'obra.   
La construcció d'una capella santuari per a l'assistència religiosa dels residents i dels pelegrins.   
Altres edificis de servei i atenció als residents.   
La fundació organitzarà, entre altres activitats:   
Les pròpies activitats assistencials de les residències i de l'hostatgeria, que es desenvoluparan amb els corresponents reglaments interns.   
Reunions de naturalesa social, cultural i religiosa, com ara cursos variats, seminaris, congressos de tota índole, preferentment de cultura, història i llengua de la nostra terra, a més d'altres temes d'actualitat.   
Totes aquelles altres activitats determine el Patronat en el seu pla d'activitats.   
Seran potencials beneficiaris de la fundació tots els ciutadans que, d'acord amb els fins de la fundació, participen en les seues activitats en qualsevol forma. La fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que, complint les condicions expressades anteriorment, estime el Patronat que en són legítimes creditores, d'acord amb les bases, normes o regles que establisca a aquest efecte.   
Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinades.  
Quart. Per la Resolució de 8 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació d'Ètica i Economia de la Comunitat Valenciana, amb el número 498V i classificar-la de caràcter cultural. El seu domicili radicarà a València, carrer del Mestre Sosa, número 30, planta 7, porta 14.  
La fundació té per objecte l'educació integral de l'home i orienta la seua activitat a democratitzar l'ensenyament -en tots els nivells-, assegurar la igualtat d'oportunitats per a tots i propugnar, a través de tots els mitjans al seu abast, que es brinden les possibilitats perquè cada persona puga aconseguir la seua plenitud humana. Promou el direccionament d'activitats econòmiques, socials i culturals, segons criteris ètics, i estimular una societat solidària i eficient.   
Aquesta finalitat es realitzarà mitjançant conferències, seminaris, estudis, publicacions, beques, cursos, investigacions i la resta d'activitats en el camp de la filosofia, l'economia, les finances, la història, la sociologia, el dret, les relacions internacionals, la cultura i la informàtica, i publicarà i difondrà tot allò que es relacione amb el seu objecte.   
La fundació tindrà llibertat per a projectar la seua actuació cap a les activitats i objectius que, a judici del Patronat siguen els més adequats als seus fins. Podrà celebrar convenis amb altres institucions públiques i privades, nacionals i estrangeres, brindar assessorament i satisfer consultes. Així mateix, la fundació podrà crear escoles o col·legis en tots els nivells, i instituts superiors universitaris de grau o postgrau, i desenvolupar les modalitats presencials i a distància per a tots els nivells educatius, per tal d'impulsar la democratització de l'ensenyament i la capacitació permanent.   
Correspon al Patronat de la fundació determinar la manera en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.   
La fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, complint les condicions necessàries, estime el Patronat que són legítimes creditores d'aquests, d'acord amb les normes o regles que a aquest efecte establisca.   
Ningú no podrà al·legar, davant de fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué. Per la Resolució de 13 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Solidària entre Pobles de la Comunitat Valenciana, amb el número 499V i classificar-la de caràcter de cooperació per al desenvolupament. El seu domicili radicarà a València, carrer de Sant Vicent, 16, 7é, 7a.  
Constitueix l'objecte de la fundació la millora de les condicions de vida de la infància, la família i les comunitats de països i regions pobres o desfavorides, la qual cosa es realitzarà a través de projectes de desenvolupament integral, ajuda humanitària, cooperació internacional i activitats de sensibilització pública.   
Així mateix, serà objecte de la fundació la realització d'activitats orientades a la formació i capacitació, a la cooperació al desenvolupament, nacional i internacional, al foment de la solidaritat entre els pobles i la cooperació internacional amb països i regions desfavorides.   
En tot cas, seran les seues finalitats la promoció i defensa dels valors i principis democràtics i de la Unió Europea. En aquest sentit, tenen particular rellevància la igualtat d'oportunitats, el desenvolupament de l'assistència i inclusió socials; la promoció i defensa dels valors i principis cívics, educatius, culturals, científics, esportius, de la salut i sanitaris, laborals, d'enfortiment i governaments institucionals, de cooperació per al desenvolupament, de promoció del voluntariat, de defensa del medi ambient i de suport a un model de desenvolupament sostenible, de foment de l'economia social, de promoció i atenció a les persones en risc d'exclusió per raons físiques, socials o culturals, de desenvolupament de la societat de la informació i d'altres mitjans de comunicació i transport, o d'investigació científica i desenvolupament tecnològic.   
En l'exercici de la seua funció, la fundació aspira a ser:   
Un centre de suport de rellevància a la Comunitat Valenciana, en l'àmbit de la solidaritat i cooperació internacional, aplicada a la formació i integració entre persones i pobles.   
Un referent que aconseguisca crear consciència social sobre la importància en temes com l'alimentació, la salut i la higiene, com a fet cultural i com a factor educatiu. A aquest efecte podran realitzar-se activitats de difusió, de formació, informació, sensibilització, entre altres.   
Un canal per a fomentar, a través dels mitjans de comunicació i actes puntuals campanyes de sensibilització i recaptació de fons, públics i privats, el finançament de projectes objecte de la fundació.   
Una experiència solidària i estimulant que combine programes de desenvolupament sostenible amb idees i experiències innovadores en l'àmbit de la cooperació per al desenvolupament.   
Un centre de difusió del coneixement entre els ciutadans, empreses i institucions de la Comunitat Valenciana, de les iniciatives existents en els àmbits objecte de l'activitat de la fundació.   
Un proveïdor d'assistència tècnica i assessorament a institucions, ONGD, fundacions, associacions i empreses públiques i privades, en iniciatives de desenvolupament i cooperació.   
Un centre per a contribuir a la formació d'especialistes i tècnics en cooperació al desenvolupament. Aquesta labor podrà adoptar la forma de cursos o seminaris i la seua activitat podrà ser duta a terme mitjançant concerts o convenis amb altres institucions.   
Qualssevol altres activitats que estime convenients per a impulsar i promoure els fins de la fundació.   
Seran potencials beneficiaris de les activitats de la fundació aquelles persones físiques o jurídiques que en es troben en les situacions que l'objecte de la fundació pretén contribuir a millorar.   
La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, complint les condicions expressades, estime el Patronat que són legítimes destinatàries d'aquests.   
Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinada.  
Sisé. Per la Resolució de 13 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Itene de la Comunitat Valenciana, amb el número 500V i classificar-la de caràcter de foment de l'economia. El seu domicili radicarà al Parc Tecnològic de Paterna, carrer d'Albert Einstein, número 1.  
La missió de la fundació serà el foment de la formació i el desenvolupament de recursos humans qualificats; la millora del nivell dels coneixements científics i tecnològics, i la seua posterior incorporació a l'empresa, i millorar la competitivitat i el seu caràcter innovador. Desenvoluparà i executarà totes les activitats que contribuïsquen al desenvolupament dels seus fins o beneficiaris.   
Correspon al Patronat de la fundació determinar la manera en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.   
El desenvolupament de l'objectiu de la fundació s'efectuarà, entre altres, a través d'alguna de les formes següents d'actuació:   
Organització d'activitats de formació i reciclatge professional, cursos, seminaris, conferències, congressos, així com la difusió i divulgació de coneixements científics i tecnològics.   
L'edició i difusió de publicacions que siguen elaborades o promogudes per la fundació.   
Desenvolupament d'actuacions relacionades amb la ciència, la tecnologia, la innovació, la formació i l'ocupació.   
Establiment i realització de qualsevol tipus de patrocinis, ajudes, beques, incentius o premis, així com participar als instituïts per tercers, relacionats amb els fins de la fundació.   
Col·laborar amb el sistema valencià de formació i ocupació, amb el sistema universitari valencià, en el desenvolupament i formació de recursos humans qualificats. Desplegament i execució de la formació de postgrat.   
Impulsar i realitzar actuacions de mecenatge cap als objectius de la fundació.   
Col·laboració amb altres entitats o organismes, públics o privats, nacionals o estrangers, els fins dels quals siguen semblants als de la fundació.   
Participar o constituir associacions, federacions, fundacions o societats mercantils, que contribuïsquen al desenvolupament dels fins de la fundació, d'acord amb llei.   
Correspon al Patronat de la fundació determinar la manera d'articular aquests fins.   
Seran potencials beneficiaris de la fundació totes aquelles persones físiques o jurídiques vinculades a l'envàs, embalatge, transport i logística, i qualsevol altra persona que complisca les condicions i caràcters exigits per l'índole dels seus fins.   
La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, complint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per la Resolució de 13 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació per al Foment de la Investigació Sanitària i Biomèdica de la Comunitat Valenciana, amb el número 501V i classificar-la de caràcter d'investigació. El seu domicili radicarà a València, carrer de Misser Mascó, número 31.  
La Fundació per al Foment de la Investigació Sanitària i Biomèdica de la Comunitat Valenciana té com a fi principal promoure i afavorir la investigació sanitària i biomèdica a l'àmbit de la Comunitat Valenciana.   
Per a la consecució d'aquest objectiu, el Patronat de la fundació determinarà les actuacions a realitzar, entre les quals es troben:   
Facilitar i promoure la investigació, d'acord amb els plans d'investigació que hi ha a la Conselleria de Sanitat.   
Facilitar i promoure la formació dels professionals i dels investigadors de l'àmbit de la salut.   
Realitzar i impulsar tot tipus d'estudis que generen coneixement en l'àmbit de la salut.   
Recopilar i difondre la informació sobre l'obtenció d'ajudes i subvencions a la investigació.   
Gestionar i avalar els projectes i programes que presenten els seus beneficiaris a les convocatòries nacionals i internacionals.   
Dissenyar línies pròpies de finançament de projectes, amb els fons de què dispose.   
Cooperar, per mitjà de convenis i altres formes de concert, amb organismes, institucions, empreses, centres o companyies nacionals o estrangeres.   
Cooperar en l'activitat assistencial per tal d'estimular la investigació en l'àmbit sanitari.   
Projectar a la societat l'experiència i el potencial d'aportació responsable i rellevant, per al foment de la investigació en el sistema sanitari públic valencià.   
Vetlar per l'orientació significativa de la investigació aplicada a la millora de la pràctica clínica i de la qualitat assistencial.   
Facilitar el finançament, l'administració i la gestió de la investigació sanitària i biomèdica.   
Realitzar qualsevol altre tipus d'activitats que, a judici del Patronat, siguen adients per a la consecució dels objectius de la fundació.   
El Patronat podrà determinar qualsevol altra manera d'acció que la Fundació per al Foment de la Investigació Sanitària i Biomèdica de la Comunitat Valenciana, dins de les seues possibles competències, puga dur a terme per a impulsar i agilitar el foment i desenvolupament de la investigació sanitària i biomèdica, a l'àmbit de la Comunitat Valenciana.   
Les prestacions de la Fundació per al Foment de la Investigació Sanitària i Biomèdica de la Comunitat Valenciana s'atorgaran de forma no lucrativa.   
Seran potencials beneficiaris de la fundació les persones físiques i jurídiques que, a l'àmbit de la Comunitat Valenciana, treballen o tinguen relació amb els seus fins fundacionals. La fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, complint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinada.  
Vuité. Per la Resolució de 14 de gener de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de la Comunitat Valenciana per a la Cooperació amb Benín Mercedes González, amb el número 502V i classificar-la de caràcter de cooperació per al desenvolupament. El seu domicili radicarà a València, avinguda de França, número 38, porta. 31.  
El fi de la fundació és afavorir el desenvolupament socioeconòmic i cultural dels països i poblacions més desfavorides, que es troben estructuralment empobrits, amb especial intervenció a l'Estat africà de Benín.  
Per a la consecució dels seus fins, la fundació realitzarà les activitats següents:   
La posada en marxa de programes i projectes de cooperació internacional al desenvolupament, amb criteris de qualitat i eficiència, per a aconseguir canvis positius i un impacte en el procés de desenvolupament de les societats en què es realitzen, amb especial incidència en les necessitats bàsiques i les estructures socials, la nutrició, l'educació, la salut, l'aigua, l'habitatge i el respecte al medi ambient.   
Projectes de sensibilització social i educació per al desenvolupament, així com la formació i la realització de campanyes per al foment i la promoció dels drets i valors humans i les llibertats fonamentals, que permeten generar una actitud solidària cap a la consecució de societats més justes i l'eliminació de totes maneres de discriminació. En particular, la sensibilització sobre els problemes d'Àfrica i la realitat de Benín a la Comunitat Valenciana.   
Projectes i intervencions d'acció humanitària davant de situacions d'emergència i postemergència, per tal d'alleujar la situació extrema que travessen les poblacions més vulnerables, afectades per situacions d'emergència generades per catàstrofes naturals o conflictes armats.   
La recaptació de fons públics i privats per al compliment dels fins, així com qualsevol altra actuació que puga contribuir a l'eradicació de la pobresa i al desenvolupament humà sostenible, i facilitar el progrés social i econòmic dels països i poblacions més necessitats, des de la coordinació dels agents intervinents i el treball en xarxa.   
Seran sempre els beneficiaris finals de les activitats de la fundació els que determine el Patronat amb criteris d'objectivitat, imparcialitat i no discriminació entre els països i poblacions més desfavorits. Entre aquests, i en especial, els ciutadans de Benín, amb incidència en els col·lectius més vulnerables, com la infància, la joventut, la dona i qualsevol altre que puga patir una situació discriminatòria  
València, 19 de gener de 2009.- La secretària autonòmica de Justícia: Patricia Montagud Alario.